open-index/open-wikipedia-markdown huggingface dataset:
ডার্টি লুকস (অলাভজনক)

**ডার্টি লুকস** একটি অলাভজনক  সমষ্টিগত সংগঠন যারা কুইয়ার সম্প্রদায়ের মানুষদের সামাজিক উত্থানের জন্য কর্মরত। এই সংগঠনটির প্রতিষ্ঠা হয়েছিল ২০১১ সালে। এই সংগঠনটি কুইয়ার চলচ্চিত্র, ভিডিও এবং পারফর্মেন্সভিত্তিক শিল্পকর্মের মাধ্যমে কুইয়ার সম্প্রদায়ের ইতিহাস সংরক্ষনের জন্য কর্মরত। এছাড়াও তারা তাদের বিভিন্ন শৈল্পিক প্রদর্শনীর মাধ্যমে প্রান্তিক স্থানে বসবাসকারী কুইয়ার মানুষদের আলোকপাত করে এবং সমাজে সচেতনতা প্রচারে সহায়তা করে ।  ডার্টি লুকস সংগঠন লস অ্যাঞ্জেলেস এবং নিউ ইয়র্ক শহরে বিভিন্ন সময়ে অসংখ্য শিল্প ও চলচ্চিত্র প্রদর্শনীর আয়োজন করেছে। তাদের মূল প্রদর্শনীস্থলগুলোর মধ্যে উল্লেখযোগ্য হল: দ্য মিউজিয়াম অফ মডার্ন আর্ট, দ্য কিচেন, দ্য হ্যামার, মোমা, ওয়ান আর্কাইভস, আর্টিস্টস স্পেস, দ্য ইজিপশিয়ান থিয়েটার, ডাউনটাউন ইন্ডিপেন্ডেন্ট, রেডক্যাট, ইকো পার্ক ফিল্ম সেন্টার এবং জুডসন মেমোরিয়াল চার্চ।  এইসব প্রদর্শনীর মাধ্যমে সংগঠনটি কুইয়ার সম্প্রদায়ের অতীত, সংস্কৃতি ও অস্তিত্বকে দৃশ্যমান করেছে। ২০১৫ সালের জানুয়ারি মাস থেকে ডার্টি লুকস নিয়মিতভাবে লস অ্যাঞ্জেলেসে অনুষ্ঠান আয়োজন শুরু করে। সংগঠনটির প্রতিষ্ঠাতা ও সৃজনশীল পরিচালক হলেন ব্র্যাডফোর্ড নর্ডিন।  বর্তমানে ডার্টি লুকস এমন একটি মঞ্চ হয়ে উঠেছে যেখানে কুইয়ার শিল্পীরা নিজেদের চিন্তাভাবনা ও অভিজ্ঞতাগুলিকে শিল্পরূপে প্রকাশ করতে পারেন, যেখানে কুইয়ার সম্প্রদায় সম্পর্কিত প্রচলিত ধ্যানধারনা ও বৈষম্যমূলক আচরন সম্পর্কে প্রশ্ন করা হয়। ডার্টি লুকস সংগঠনটি কেবল চলচ্চিত্র প্রদর্শনের মধ্যেই সীমাবদ্ধ নয় বরং এটি একটি সাংস্কৃতিক আন্দোলন হিসেবেও বিবেচিত হয়। এই সংগঠন সমাজে বহুত্ববাদ, লিঙ্গ পরিচয় ও যৌন বৈচিত্র্য নিয়ে গুরুত্বপূর্ণ আলোচনার ক্ষেত্র প্রস্তুত করে।

## তথ্যসূত্র

## বহিঃসংযোগ

* 

বিষয়শ্রেণী:২০১১-এ প্রতিষ্ঠিত সংগঠন
বিষয়শ্রেণী:মার্কিন যুক্তরাষ্ট্র ভিত্তিক অলাভজনক সংগঠন
বিষয়শ্রেণী:২০১১-এ মার্কিন যুক্তরাষ্ট্রে প্রতিষ্ঠিত
ডিগনিটি ইউএসএ

**ডিগনিটি ইউএসএ** একটি সংগঠন যার প্রধান কার্যালয় ম্যাসাচুসেটসের বোস্টনে অবস্থিত। এই সংগঠনের মূল কার্যক্ষেত্রে এলজিবিটি অধিকার ও ক্যাথলিক চার্চ। কানাডাতে এই সংস্থার একটি শাখা-সংগঠন বর্তমান যার নাম **ডিগনিটি কানাডা**। *ডিগিনিটি ইউএসএ* মূলত একটি সামাজিক গোষ্ঠী যারা এলজিবিটি ও এলজিবিটি-সমর্থক ক্যাথলিকদের একত্রে ঈশ্বর উপাসনার জন্য ধার্মিক ক্ষেত্র প্রস্তুত করতে আগ্রহী। তারা এলজিবিটি অধিকার প্রতিষ্ঠার জন্য কর্মরত। এছাড়াও তারা এলজিবিটি সম্পর্কিত বিষয়গুলি সম্পর্কে সামাজিক সচেতনতা প্রচার করে। 

২০০৭ সাল থেকে, মারিয়ান ডাডি-বার্ক এই সংস্থার নির্বাহী পরিচালক হিসেবে দায়িত্ব পালন করছেন।

## ইতিহাস
১৯৬৯ সালের গোড়ার দিকে ক্যালিফোর্নিয়ার সান দিয়েগোতে ফাদার প্যাট্রিক নিডর্ফ *ডিগনিটি ইউএসএ* সংস্থার প্রতিষ্ঠা করে।  প্রথমদিকে এই দলের সদস্যদের কাজ ছিল এলজিবিটি সম্প্রআয়ের মানুষদের উপযুক্ত পরামর্শদান করা। পরে এটি একটি এলজিবিটি সহায়তা গোষ্ঠীতে রূপান্তরিত হয়।   স্টোনওয়াল দাঙ্গার পূর্বে নির্মিত এই এলজিবিটি সংগঠনটি এখনও স্বক্রিয়। ডিগনিটির প্রথম জোট ১৯৭০ সালে লস অ্যাঞ্জেলেসে গঠিত হয়েছিল। 

১৯৮২ সালে, ডিগনিটির লেসবিয়ান সদস্যরা ক্যাথলিক লেসবিয়ানদের জন্য একটি সম্মেলনের আয়োজন করেন। 

১৯৮২ সালের আগস্ট থেকে ডিগনিটি ইউএসএ একটি অলাভজনক সংস্থা হিসেবে সরকারী স্বীকৃতি পেয়েছে 

### ''সমকামী ব্যক্তিদের যাজকীয় যত্ন সম্পর্কে''
১৯৮৬ সালের ১ অক্টোবর তারিখে ক্যাথলিক চার্চের অধীনস্থ *কংরেজেশন ফর দ্যা ডক্টরিন অফ ফেথ*  (ধর্মমতের মতবাদের জন্য মণ্ডলী) নামক এক  ধর্মীয় জোট (যাদের মূল দায়িত্ব হলো ক্যাথলিক মতবাদের প্রচার এবং খ্রিস্টীয় ঐতিহ্যের বিরূপ মতবাদগুলির বিরুদ্ধে সুরক্ষা প্রদান)  একটি চিঠি জারি করে যার মাধ্যমে ক্যাথলিক চার্চ সমকামীতা সম্পর্কে তাদের অবস্থান নিশ্চিত করে। চার্চের তরফ থেকে ঘোষনা করা হয় যে, সমস্ত রকমের সমকামী আচরন বা কার্যকলাপ  *বস্তুগতভাবে বিকৃত*  এবং যে সংগঠন চার্চের শিক্ষাকে অবমূল্যায়ন বা আবহেলা করবে, চার্চের উচিত সেই সমস্ত সংগঠনের থেকে সমর্থন প্রত্যাহার করে নেওয়া।

লেখক নীল মিলারের মতে, উক্ত চিঠিটির প্রত্যক্ষ প্রভাব দেখা যায়, যখন যুক্তরাষ্ট্রের কয়েকজন বিশপ সিদ্ধান্ত নেন যে *ডিগিনিটি ইউএসএ* আর ক্যাথলিক চার্চগুলিতে তাদের ধর্মীয় অনুষ্ঠান পালন করতে পারবে না। এর ফলে আটলান্টা, মিনিয়াপলিস, বাফেলো, ব্রুকলিন, পেনসাকোলা, ভ্যাঙ্কুভার, ওয়াশিংটন ডিসি এবং নিউ ইয়র্ক সিটির মতো শহরগুলিতে *ডিগিনিটি ইউএসএ*  -এর সদস্যদের চার্চ প্রাঙ্গণে উপাসনা করতে বাধা দেওয়া হয়। 

## সম্মাননা
*ডিগনিটি ইউএসএ* -কে ১৯৯৪ সালের *কল টু অ্যাকশন* -এর পক্ষ থেকে পুরস্কৃত করা হয়েছিল।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (February 2022)">তথ্যসূত্র প্রয়োজন</span>]]* &#x5D;

*ডিগনিটি ইউএসএ*  -এর  শিকাগো শাখা, *ডিগনিটি শিকাগো* -কে ১৯৯৭ সালে শিকাগো শহরের  গে এবং লেসবিয়ান সম্প্রদায়ের গুরুত্বপূর্ন প্রতীক হিসাবে *হল অফ ফেম* -এ অন্তর্ভুক্ত করা হয়। 

১৫ জানুয়ারীকে সান ফ্রান্সিসকোর সমকামী সম্প্রদায়ের গৌরব ও মর্যাদার দিবস হিসাবে পালন করা হয়।  ২০২৩ সাল ছিল ফ্রান্সিসকোর গৌরব দিবসের পঞ্চাশতম বার্ষিকী। সেই উপল্লক্ষে সান ফ্রান্সিসকোর মেয়র লন্ডন ব্রিড বিশেষ উদযাপনের ঘোষনা করেন। 

## বিভাগ
২০২১ সালের হিসাব অনুযায়ী, মার্কিন যুক্তরাষ্ট্রে *ডিগিনিটি ইউএসএ*  -এর  ৩৭টি সাংগঠনিক বিভাগ রয়েছে।  কোভিড-১৯ মহামারীর সময় স্ংস্থার পক্ষ থেকে ১৭টি অনলাইন পরিষেবা চালু করা হয়। 

## তথ্যসূত্র

বিষয়শ্রেণী:এলজিবিটিকিউ-সম্পর্কিত সংস্থা
কিটি স্কট-ক্লজ

**লুই ওয়েস্টউড**, যিনি তার মঞ্চ নাম **কিটি স্কট-ক্লজ** দ্বারা অধিক পরিচিত, হলেন একজন ব্রিটিশ ড্র্যাগ শিল্পী। তিনি *রূপলস ড্র্যাগ রেস ইউকে*-এর তৃতীয় মৌসুমে প্রতিদ্বন্দ্বিতা করার জন্য সর্বাধিক পরিচিত। তিনি *রূপলস ড্র্যাগ রেস গ্লোবাল অল স্টারস*-এ প্রতিদ্বন্দ্বিতা করেছিলেন।

## পেশাজীবন
কিটি স্কট-ক্লজ *রূপলস ড্র্যাগ রেস ইউকে*-এর তৃতীয় মৌসুমে প্রতিদ্বন্দ্বিতা করেছিলেন, যেখানে তিনি চূড়ান্ত প্রতিযোগী পর্যায়ে পৌঁছান। পূর্বে, তিনি মৌসুম ২-এ প্রতিযোগিতা করার জন্য অডিশন দিয়েছিলেন। কিটি স্কট-ক্লজ এবং মৌসুম ১-এর প্রতিযোগী শেরিল হোল ("ড্র্যাগ সিস্টার") গার্লস অ্যালাউড নামের নারী দলের সদস্য। কিটি দুটি ম্যাক্সি-চ্যালেঞ্জে জয়লাভ করেন (পর্ব ৭ এবং ৮-এ), তিনি কখনও নিরাপদ অবস্থানের নিচে স্থান লাভ না করেই (শেষ ২/৩-এ), শীর্ষ তিনে পৌঁছান। তিনি ও এলা ভাদে প্রতিযোগিতায় রানার-আপ স্থান অর্জন করেছিলেন।

তিনি আপাতবাস্তব অনুষ্ঠান *রূপলস ড্র্যাগ রেস গ্লোবাল অল স্টারস*-এর রানার-আপ ছিলেন।

## ব্যক্তিগত জীবন
কিটি স্কট-ক্লজ একজন গে।

## ফিল্মোগ্রাফি
### টেলিভিশন

### পডকাস্ট

### থিয়েটার

## পুরস্কার এবং মনোনয়ন

## তথ্যসূত্র

বিষয়শ্রেণী:২১শ শতাব্দীর ইংরেজ এলজিবিটিকিউ ব্যক্তি
বিষয়শ্রেণী:২০শ শতাব্দীর ইংরেজ এলজিবিটিকিউ ব্যক্তি
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
ডিস্ট্রিক্ট ২০২

**ডিস্ট্রিক্ট ২০২** একটি অলাভজনক লেসবিয়ান ও সমকামী তরুণ-তরুণীদের জন্য নির্মিত সংস্থা। এটি মিনিয়াপলিস কমিউনিটি ফাউন্ডেশনের প্রারম্ভিক অনুদানের মাধ্যমে প্রতিষ্ঠিত হয়। ১৯৯২ সালে একটি কফি হাউস হিসেবে *ডিস্ট্রিক ২০২* সংস্থা তার যাত্রা শুরু করে।  সময়ের সঙ্গে সঙ্গে এটি একটি সমৃদ্ধ এলজিবিটিকিউ যুব সম্প্রদায় কেন্দ্র হিসেবে পরিণত হয়। *ডিস্ট্রিক্ট ২০২* -এর প্রথম নিয়োগপ্রাপ্ত ব্যক্তি ছিলেন মাইকেল কাপলান, যিনি ১৯৯৮ সালের জুন পর্যন্ত কেন্দ্রের প্রথম নির্বাহী পরিচালক হিসেবে দায়িত্ব পালন করেছিলেন। 

*ডিস্ট্রিক্ট ২০২* সংস্থার প্রথম কার্যনিরবাহী কেন্দ্র মিনিয়াপলিসের ২৫২৪ নিকোললেট অ্যাভিনিউতে অবস্থিত ছিল। এই কেন্দ্রটিতে একটি গ্রন্থাগার, কফি হাউস এবং শিল্পকলা প্রদর্শনীর সাথে সাথে নৃত্য-গীত পরিবেশনের জন্য একটি মঞ্চ ছিল।  এই কেন্দ্রটি মূলত একটি **ড্রপ-ইন সেন্টার** (ড্রপ-ইন সেন্টার হলো এমন এক ধরনের সহায়তামূলক কেন্দ্র, যেখানে মানুষ স্বেচ্ছায় ও যেকোনো সময় এসে বিশ্রাম নিতে পারে, উপস্থিত অন্যান্য মানুষদের সাথে কথা বলতে পারে কিংবা বিভিন্ন কার্যক্রমে অংশ নিতে পারে) হিসাবে পরিচিত ছিল, যা সোমবার ও বুধবার বিকাল ৩টা থেকে রাত ১১টা, বৃহস্পতিবার ও শুক্রবার বিকাল ৩টা থেকে রাত ১টা এবং শনিবার দুপুর ১২টা থেকে রাত ১টা পর্যন্ত খোলা থাকত।

১৯৯৭ সালে, *ডিস্ট্রিক্ট ২০২* সংস্থার সদর দপ্তরের স্থান পরিবর্তন হয়। সংস্থার নতুন কেন্দ্রটি মিনিয়াপলিসের *১৬০১ নিকোলেট অ্যাভিনিউ এস* -এ তে অবস্থিত একটি নবনির্মিত ৭,০০০ বর্গফুটের গুদামঘরে স্থানান্তরিত হয়। নতুন এই স্থানে ডিজে, নাচের মঞ্চ, পানশালার সুবিধা উপলব্ধ ছিল এবং সংগঠনের কাজের জন্য নির্দিষ্ট স্থান অন্তর্ভুক্ত ছিল। কেন্দ্রটি স্থান পরিবর্তনের পর পরিসংখ্যান অনুসারে, এক বছরে প্রায় ২,০০০ তরুণ সেখানে আসেন এবং এই ২,০০০ তরুনের এক-এক জন গুড়ে প্রায় ১২,০০০ বার এই কেন্দ্রে এসেছিলেন। নতুন স্থানে স্থানান্তরের ফলস্বরূপ কেন্দ্রের জনপ্রিয়তা বৃদ্ধি পায়। 

২০০৯ সালের জুলাই মাসে *ডিস্ট্রিক্ট ২০২* তাদের *ড্রপ-ইন সেন্টারটি* বন্ধ করে দেয়।  বর্তমানে তারা গির্জা, সাম্প্রদায়িক যোগাযোগ কেন্দ্র এবং অনলাইন প্রকল্প পরিচালনার উপর মনোনিবেশ করেছে।  ২০১২ সালের ২০ মার্চ তারিখে এই সংস্থাটি আনুষ্ঠানিকভাবে *দ্য ফ্যামিলি পার্টনারশিপ* নামক সংস্থার *জিএলবিটি-কিডস: অ্যাবিউজ ইন্টারভেনশন*  প্রকল্পের অংশ হয়ে ওঠে।

## তথ্যসূত্র


বিষয়শ্রেণী:এলজিবিটিকিউ-সম্পর্কিত সংস্থা
লা ভোয়া (ড্র্যাগ কুইন)

**লা ভোয়া** (জন্ম: ১৭ এপ্রিল ১৯৮০) হলো ব্রিটিশ ড্র্যাগ শিল্পী এবং গায়ক **ক্রিস্টোফার ডেনিসের** মঞ্চ নাম। তিনি *ব্রিটেনস গট ট্যালেন্ট* এবং *কুইন অফ দ্য ইউনিভার্সে*-এ প্রতিযোগিতা করার জন্য সর্বাধিক পরিচিত। ভোয়া *কুইন্স ফর দ্য নাইট*-এ একজন পরামর্শদাতা হিসেবে কাজ করেছেন এবং তিনি *রূপলস ড্র্যাগ রেস ইউকে*-এর ষষ্ঠ মৌসুমের রানার-আপ ছিলেন।

## প্রাথমিক জীবন এবং শিক্ষা
লা ভোয়া স্টকটন-অন-টিসে বেড়ে ওঠেছেন। তিনি এগলসক্লিফ স্কুলে পড়াশোনা করেছেন। ১৮ বছর বয়সে তিনি লন্ডনের ব্রুনেল বিশ্ববিদ্যালয়ে পড়ার জন্য লন্ডনে চলে আসেন যেখানে তিনি উরডাং একাডেমিতে সঙ্গীত থিয়েটারে প্রশিক্ষণ নেওয়ার পূর্বে নাটক বিষয়ে অধ্যয়ন করেন।

## পেশাজীবন
লা ভোয়া আন্তর্জাতিকভাবে অসংখ্য মঞ্চে পারফর্ম করেছেন, যার মধ্যে ৮০টিরও বেশি ক্রুজ জাহাজ রয়েছে। তিনি নিয়মিতভাবে আইলেসবারি এবং হাই ওয়াইকম্বে প্যান্টোমাইমে পারফর্ম করেছেন। তিনি বিবিসি থ্রি কাউন্টিজ রেডিওর একজন প্রাক্তন উপস্থাপক।

তার কর্মজীবনের শুরুতে, লা ভয়েক্স একজন মেকআপ শিল্পী হিসেবে খ্যাতিমান ব্যক্তি, মডেলদের জন্য মেকআপ এবং প্রস্থেটিক্স নিয়ে কাজ করে তার দক্ষতা বৃদ্ধি করেছিলেন। বর্তমানে তার নিজস্ব সিগনেচার মেকআপের একটি ধারা রয়েছে।

২০১৫ সালের মে মাসে, লা ভোয়া *রূপলস ড্র্যাগ রেস ইউকে অ্যাম্বাসেডর*-এর চূড়ান্ত প্রতিযোগীদের একজন ছিলেন। তিনি চূড়ান্ত পর্বে পৌঁছেছিলেন, যেখানে তিনি দ্য ভিভিয়েনের বিরুদ্ধে লড়ে রানার-আপ হয়েছিলেন। ২০২৩ সালের সেপ্টেম্বরে লা ভয়েসের ট্যুর ভ্যানটি চুরি হয়ে যায়, যার ভেতরে তার সরঞ্জাম, পোশাক এবং পরচুলা ছিল। পরে ভ্যানটি অক্ষত অবস্থায় পাওয়া যায়।

২০২৪ সালে লা ভয়েক্স *রূপলস ড্র্যাগ রেস ইউকে*-এর ষষ্ঠ মৌসুমে প্রতিদ্বন্দ্বিতা করেন। তিনি স্ন্যাচ গেম এবং "পপ অফ দ্য টপস - লাইভ: দ্য রূসিক্যাল" পর্বের মূল চ্যালেঞ্জসহ মোট চারটি চ্যালেঞ্জে জয়লাভ করেন। তিনি এই মৌসুমের রানার-আপ হয়েছিলেন।

## ব্যক্তিগত জীবন
ডেনিস একজন গে। তিনি তার যৌনতা এবং পেশাকে মেনে নেওয়ার জন্য তার বাবা-মায়ের প্রশংসা করেন। তিনি ড্র্যাগে she/her এবং ড্র্যাগের বাইরে he/him সর্বনাম ব্যবহার করেন।

## ফিল্মোগ্রাফি

## ডিসকোগ্রাফি
* লা ভোয়াস ক্রিসমাস ক্র্যাকার অ্যালবাম (২০২০)
* ইটস রেইনিং ম্যান (একক গান) (২০২৪)
* ডিভা ব্রেকডাউন (২০২৪)
* হ্যালো লা ভোয়া (২০২৪)
* মাই টাইম (একক গান) (২০২৪)
* দ্য শো ইজ নট ওভার (একক গান) (২০২৫)
* হিচকক ব্লন্ড (একক গান) (২০২৫)

## তথ্যসূত্র

বিষয়শ্রেণী:১৯৮০-এ জন্ম
বিষয়শ্রেণী:ব্রুনেল ইউনিভার্সিটি লন্ডনের প্রাক্তন শিক্ষার্থী
বিষয়শ্রেণী:জীবিত ব্যক্তি
আহকামুস সুলতানিয়া

**আল-আহকাম আল-সুলতানিয়্যাহ** বা **'সুলতানিয় বিধান**' সমসাময়িক যুগে, এটি *রাজনৈতিক আইনশাস্ত্র* নামে পরিচিত, যা ইমামত, আমিরাত, বিচার বিভাগ, হিসবাহ এবং অন্যান্যদের প্রত্যেকের জ্ঞান, এবং রাজা, রাজপুত্র, বিচারক, মুহতাসিব এবং তাদের আদর্শ অনুসরণকারীদের নিয়োগের ক্ষেত্রে এটির প্রয়োজন। আবু আল-হাসান আলী আল-মাওয়ারদী এর সুলতানিয় বিধান নামে একটি বই রয়েছে।

## তথ্যসূত্র

বিষয়শ্রেণী:সালাফিবাদ
বিষয়শ্রেণী:ইসলামি পরিভাষা
আহকামুস সুলতানিয়া (বই)

**আল-আহকাম আল-সুলতানিয়্যাহ** শরিয়া রাজনীতি এবং সুলতানিয়্যাহ বিধান সম্পর্কে লিখিত সবচেয়ে গুরুত্বপূর্ণ বইগুলির মধ্যে একটি; এটি লিখেছেন আইনজ্ঞ আবু আল-হাসান আল-মাওয়ারদী। ভানিয়ান এটি ফরাসি ভাষায় অনুবাদ করেছেন।আল-আহকাম আল-সুলতানিয়াহ হল ইমাম আবু লুহসান আলী ইবনে মুহাম্মদ ইবনে হাবিব আল-বাসরি আল-মাওয়ার্দী (৩৬৪ হিজরি - ৪৫০ হিজরি, ৯৭৪ খ্রিস্টাব্দ - ১০৫৮ খ্রিস্টাব্দ) রচিত একটি বিখ্যাত আরবি গ্রন্থ। তিনি ছিলেন একজন বিখ্যাত শাফেয়ী ফকীহ এবং তাঁর সময়ের অন্যতম শ্রেষ্ঠ পণ্ডিত। তিনি ৩৬৪ হিজরিতে বসরায় জন্মগ্রহণ করেন। অবশেষে তিনি বাগদাদে বসতি স্থাপন করেন। তিনি বিভিন্ন শহরে বিচারক হিসেবেও নিযুক্ত হন। আল-আহকাম আল-সাতানিয়াহ ছাড়াও, আল-মাওয়ার্দী আইনশাস্ত্র, ভাষ্য, ধর্মের নীতি এবং সাহিত্যের উপর প্রামাণিক বইও লিখেছেন। আল-আহকাম আল-সাতানিয়াহ ইসলামী শাসন ব্যবস্থা এবং রাজনীতির উপর একটি বিস্তৃত এবং গুরুত্বপূর্ণ বই, যার বিশটি অধ্যায় রয়েছে। এতে সরকারের সকল ক্ষেত্র যেমন আমিরাত, গভর্নর, রাষ্ট্র, পুলিশ, সেনাবাহিনী, বিচার বিভাগ, ইমামত, নামাজ, তহসিল যাকাত, হজ, জিজিয়া ও কর, জায়গির, চারণভূমি, শিবির, ফৌজদারি আইন এবং জবাবদিহিতার নিয়ম সম্পর্কে বিস্তারিতভাবে ব্যাখ্যা করা হয়েছে। এই বইটি মিশর থেকে প্রকাশিত হয়েছে। ১৮৯৫ সালে প্যারিসে ফরাসি অনুবাদ এবং ভাষ্য সহ প্রকাশিত হয়েছিল। তার বইটি মৌলভী সৈয়দ মুহাম্মদ ইব্রাহিম উর্দুতে অনুবাদ করেছেন এবং নাফীস একাডেমি করাচি এবং আইন গ্রন্থাগার লাহোর দ্বারা প্রকাশিত হয়েছে।

## বইয়ের অধ্যায়
বিচারক আবু আল-হাসান আল-মাওয়ার্দী বইটির ভূমিকায় বলেছেন যে তিনি এটিকে নিম্নলিখিত অধ্যায়গুলিতে বিভক্ত করেছেন:
# প্রথম অধ্যায়: ইমামতের চুক্তি সম্পর্কে।
# দ্বিতীয় অধ্যায়: মন্ত্রীদের নিয়োগ সম্পর্কে।
# তৃতীয় অধ্যায়: দেশের আমিরাতের নিয়োগ সম্পর্কে।
# চতুর্থ অধ্যায়: জিহাদের আমিরাতের নিয়োগ সম্পর্কে।
# পঞ্চম অধ্যায়: জনস্বার্থের কর্তৃত্ব সম্পর্কে।
# ষষ্ঠ অধ্যায়: বিচার বিভাগের কর্তৃত্ব সম্পর্কে।
# সপ্তম অধ্যায়: অভিযোগের কর্তৃত্ব সম্পর্কে।
# অষ্টম অধ্যায়: আত্মীয়স্বজনের উপর ইউনিয়নের কর্তৃত্ব সম্পর্কে।
#নবম অধ্যায়: নামাজ পরিচালনার কর্তৃত্ব সম্পর্কে।
#দশম অধ্যায়: হজের কর্তৃত্ব সম্পর্কে।
#একাদশ অধ্যায়: দাতব্য প্রতিষ্ঠানের কর্তৃত্ব সম্পর্কে।
#দ্বাদশ অধ্যায়: লুণ্ঠন ও লুণ্ঠনের মাল ভাগাভাগি সম্পর্কে।
# ত্রয়োদশ অধ্যায়: জিজিয়া ও খারাজ আরোপ সম্পর্কে।
# চৌদ্দ অধ্যায়: জমির বিভিন্ন নিয়মকানুন সম্পর্কে।
# পনেরো অধ্যায়: মৃত জমির পুনরুজ্জীবন এবং জল উত্তোলন সম্পর্কে। 
#ষোলো অধ্যায়: জ্বর এবং সাহাবীদের সম্পর্কে।
#সপ্তদশ অধ্যায়: সম্পত্তির বিধান সম্পর্কে।
#আঠারো অধ্যায়: দীউয়ান প্রতিষ্ঠা এবং এর বিধান সম্পর্কে।
#উনিশ অধ্যায়: অপরাধের বিধান সম্পর্কে।
#বিশ অধ্যায়: হিসবাহের বিধান সম্পর্কে।

## আরও দেখুন
* চুক্তির লোকদের বিধান
* রাখাল ও পাল সংস্কারে শরিয়াহর নীতি
## তথ্যসূত্র

## বহিঃসংযোগ
সুলতানী বিধানের বই ইসলামিক নেটওয়ার্ক থেকে।
* ইংরেজি অনুবাদ (পিডিএফ)
বিষয়শ্রেণী:আবু আল-হাসান আল-মাওয়ার্দীর বই
বিষয়শ্রেণী:আহলে সুন্নাহ ওয়াল-জামা'আহর বই
বিষয়শ্রেণী:১১শ শতাব্দীর আরবি ভাষার বই
বিষয়শ্রেণী:ইসলামী রাজনীতি সম্পর্কিত বই
ডিভা টিভি (ভিডিও কালেক্টিভ)

**ডিভা টিভি** ছিল স্বক্রিয় সমকামী পুরুষ এবং মহিলা কর্মীদের দ্বারা নির্মিত একটি ভিডিও প্রযোজনা সংস্থা ও জোট সংগঠন। ১৯৮৯ সালে নিউ ইয়র্ক শহরে এই জোটবদ্ধ সংগঠনের প্রতিষ্ঠা হয়। এই সংস্থার পুরো নাম ছিল **ড্যামন্ড ইন্টারফারিং ভিডিও অ্যাক্টিভিস্ট টেলিভিশন** যার সংক্ষিপ্ত রূপ ছিল **ডিভা টিভি** ।  এই দলের মুখ্য প্রতিষ্ঠাতা হিসাবে যাদের নাম উল্লেখ করা হয় তারা হলেন: রবার্ট বেক, গ্রেগ বোর্ডোভিটজ, জিন কার্লোমুস্টো, রব কুরিলা, রে নাভারো, কোস্টা পাপ্পাস, জর্জ প্লাগিয়ানোস, ক্যাথরিন সালফিল্ড এবং এলেন স্পিরো। 

## ইতিহাস
ডিভা টিভি ছিল **অ্যাক্ট আপ** (*এইডস কোয়ালিশন টু আনলিস্ পাওয়ার*)-এর একটি ঘনিষ্ঠ সহযোগী দল, যারা এইডস সংকটের সময় নিউ ইয়র্ক শহরের রাস্তায় সংগঠনের বিক্ষোভ, আইন অমান্য, এবং জনসাধারণের প্রতিক্রিয়া নথিভুক্ত করে রাখত। ডিভা টিভির সদস্যরা নিজেদেরকে দলীয় কর্মী হিসেবে পরিচয় দিতেন। ডিভা টিভির কার্যক্রম ছিল রাজনৈতিকভাবে সচেতন ও প্রগতিশীল, যা একটি বিকল্প গণমাধ্যম হিসেবে কাজ করত এবং এইডস সম্পর্কিত সামাজিক অবহেলা ও বৈষম্যের বিরুদ্ধে প্রতিরোধ গড়ে তুলত।

## প্রযোজনা
১৯৮৯ সালে, ডিভা টিভি তিনটি উল্লেখযোগ্য ভিডিও প্রযোজনা তৈরি করে। প্রথমটি ছিল: *টার্গেট সিটি হল,* যার বিষয়বস্তু ছিল, নিউ ইয়র্ক শহরের মেয়র এড কচের এইডস সংকট নিয়ে অপ্রতুল প্রতিক্রিয়ার বিরুদ্ধে অ্যাক্ট আপের বিক্ষোভ যা ১৯৮৯ সালের ২৮ মার্চ তারিখে সংঘটিত হয়। দ্বিতীয়টি ছিল *প্রাইড*, যা নিউ ইয়র্ক শহরের সমকামী ও লেসবিয়ান আন্দোলনের ২০তম বার্ষিকী উপলক্ষে নির্মিত হয়। তৃতীয়টি ছিল, *লাইক এ প্রেয়ার*  যার মূল বিষয়বস্তু ছিল, কার্ডিনাল জন ও’কনরের এইডস-সংক্রান্ত অবস্থানের বিরুদ্ধে ১৯৮৯ সালের  ১০ ডিসেম্বর তারিখে সেন্ট প্যাট্রিক’স ক্যাথেড্রালে সংঘটিত অ্যাক্ট আপ ও হোয়াম (মহিলা স্বাস্থ্য অ্যাকশন মোবিলাইজেশন) -এর সম্মিলিত বিক্ষোভ।  ডিভা টিভির অ্যাক্ট আপ সম্পর্কিত চলচ্চিত্রগুলোর নির্বাচিত অংশ তাদের ওয়েবসাইটে উপলব্ধ রয়েছে।  তাদের ভিডিওগুলি ব্রুকলিনের *লেসবিয়ান হারস্টরি আর্কাইভসে* এবং নিউ ইয়র্কের গন গ্রন্থাগারের *ম্যানুস্ক্রিপ্ট ও আর্কাইভ* বিভাগে সংরক্ষিত রয়েছে। 

## তথ্যসূত্র

বিষয়শ্রেণী:নিউইয়র্ক সিটি ভিত্তিক কোম্পানি
বিষয়শ্রেণী:মার্কিন যুক্তরাষ্ট্রের গণমাধ্যম কোম্পানি
সিয়াসাতুশ শারিয়া (বই)

**আলসিয়াসাত আলশারিয়াত ফী 'ইসলাহুল রাই ওয়াল রাইয়া** (শাসক ও শাসিতের সংস্কারে শরিয়ার রাজনীতি) হলো ইবনে তাইমিয়ার লেখা একটি বই যা তিনি ইসলামের কর্তৃত্বের একজন অভিভাবকের কাছে একটি চিঠির আকারে লিখেছিলেন। এতে মুসলিম শাসকের আমানত পূরণ এবং ইসলামী আইন ও অধিকারের সীমার মধ্যে ন্যায্যভাবে জনগণের মধ্যে শাসন করার ক্ষেত্রে কী করা উচিত তা অন্তর্ভুক্ত ছিল। এটি একটি বিস্তৃত চিঠি ছিল যেখানে ন্যায়সঙ্গত রাজনীতি এবং শাসকের ধার্মিক অভিভাবকত্বের সম্পূর্ণ ব্যাখ্যা দেওয়া হয়েছিল যেভাবে সর্বশক্তিমান আল্লাহ প্রতিটি শাসকের কাছ থেকে দেখেন।

কাজী জাদেহ মুহাম্মদ এফেন্দি বইটি উসমানীয় তুর্কি ভাষায় সংযোজন এবং মন্তব্য সহ অনুবাদ করেন, এটিকে "চিঠির মুকুট এবং উপায়ের পথ" নামে অভিহিত করেন এবং এটি মুরাদ চতুর্থের কাছে উপস্থাপন করেন।
## অধ্যায়সমূহ
# শরীয়তী শাসন কর্তৃত্বের দায়িত্ব ও কর্তব্য
# ক্ষমতা ও শাসন কর্তৃত্বের যোগ্যতা
# জনদরদি সাহসী নিষ্ঠাবান নেতৃত্ব
# ইসলামে রাষ্ট্রীয় নেতৃত্ব-কর্তৃত্বের লক্ষ্য: কুরআন সুন্নাহর শিক্ষা, আইন-কানুন বাস্তবায়ন
# মাল-সম্পদ, ঋণ, যৌথ ব্যবস্থা, মুজারাবাত, আল্লাহর নির্দেশিত মোকদ্দমার ফয়সালা ইত্যাদি
# রাষ্ট্রীয় সম্পদ তিন প্রকার
# যাকাতের খাতসমূহ
# গনীমতের মালের আলোচনা এবং কর্মকর্তাদের অবৈধ কমিশন প্রসঙ্গ
# সরকারী আয়ের খাতসমূহ
# ন্যায় বিচার: অপরাধের খোদায়ী দণ্ডবিধি
# ডাকাত-ছিনতাইকারীদের সাজা এবং যুদ্ধকালীন সময় সামরিক বাহিনীর যেসব কাজ নিষিদ্ধ
# সরকার বা রাষ্ট্র প্রধান হত্যাকারীদের শাস্তি প্রসঙ্গ
# সাক্ষ্য কিংবা নিজ স্বীকারোক্তির ভিত্তিতে চোরের হাতটাকা প্রসঙ্গ
# ব্যভিচারী ও সমকামীদের প্রস্তরাঘাতে সাজা
# মদ্যপায়ীদের সাজা
# অপবাদের শাস্তি
# যেসব অপরাধের সাজা অনির্ধারিত এবং শাসক ও বিচারকের ইচ্ছাধীন
# যে ধরনের কোড়া দ্বারা অপরাধীকে শাস্তি দেবে এবং যেসব অঙ্গে কোড়া মারা যাবে না
# শাস্তি ও শাস্তি প্রাপ্তদের শ্রেণী বিভাগ
# ফরয-ওয়াজিবের উপর আমল ও হারাম থেকে রক্ষার জন্যেই শাস্তি
# অশ্লীলতা, হত্যাকাণ্ড, নিকটাত্মীয়, দুর্বল, পর সম্পদ জবর দখল থেকে দূরে থাকা
# জখমের কিসাস ও অঙ্গপ্রত্যঙ্গের কিসাস
# বিভিন্ন ধরনের মানহানির কিসাস
# যিনা-ব্যভিচারের অপবাদ দানকারীর শাস্তি প্রসঙ্গে
# স্বামী-স্ত্রীর পারস্পরিক সম্পর্ক ও অধিকার
# ধন-সম্পদের মীমাংসায় ন্যায়দণ্ড বজায় রাখা
# দেশ পরিচালনায় পরামর্শ ভিত্তিক ব্যবস্থা
# ক্ষমতা গ্রহণ ও শাসন পরিচালনা মহাদীনী কাজ

## আরও দেখুন
* তুরুকুল হিকমিয়াত

## তথ্যসূত্র

## বহিঃসংযোগ

* ইংরেজি অনুবাদ (পিডিএফ)
* বাংলা অনুবাদ (ইউনিকোড) ও (পিডিএফ)
বিষয়শ্রেণী:ইবনে তাইমিয়ার বই
বিষয়শ্রেণী:ইসলামী রাজনীতি সম্পর্কিত বই
ডাইভার্স চার্চ

**ডাইভার্স চার্চ** হল যুক্তরাজ্যের ইভানজেলিক্যাল খ্রিস্টান গির্জাগুলির তরুণ লেসবিয়ান, গে, উভকামী এবং ট্রান্সজেন্ডার খ্রিস্টানদের জন্য একটি ধর্মীয় সংগঠন।  এই সংগঠনটি মূলত এলজিবিটি খ্রিস্টানদের আত্মিক ও মানসিক সহায়তা প্রদান করে। যেসকল তরুন খ্রীস্টান এমন গির্জার সদস্য, যেখানে তাদের যৌন পরিচয় বা লিঙ্গ পরিচিতিকে সমর্থন করা হয় না, ডাইভার্স চার্চ তাদের নিজ সংগঠনে স্থান দেয়। ডাইভার্স চার্চের সদস্যরা বিশ্বাস করে, যে প্রতিটি ব্যক্তির ঈশ্বরের প্রতি বিশ্বাস ও উপাসনার অধিকার রয়েছে, তাদের লিঙ্গ বা যৌন অভিমুখ যাই হোক না কেন। এই সংগঠনটি তাদের সদস্যদের নিরাপদ ও সহানুভূতিশীল পরিবেশে আধ্যাত্মিক আলাপ, উপদেশ এবং সহানুভূতির সুযোগ করে দেয়, যাতে তারা ঈশ্বর উপাসনার মাধ্যমে তাদের স্থান খুঁজে পেতে পারেন এবং ধর্মীয়বিচ্ছিন্নতার শিকার না হন। যুক্তরাজ্যের বিভিন্ন চার্চে এই ধরনের সমর্থনমূলক পরিসরের প্রয়োজনীয়তা থাকায় ডাইভার্স চার্চের ভূমিকা অত্যন্ত গুরুত্বপূর্ণ হয়ে উঠেছে।

## ইতিহাস
ডাইভার্স চার্চের পত্তন হয় ২০১৩ সালে এবং অ্যাংলিকান যাজক স্যালি হিচিনার এই ধর্মীয় সংস্থার প্রতিষ্ঠাতা।  এটি মূলত ১৮ থেকে ৩০ বছর বয়সী তরুণ খ্রিস্টানদের জন্য একটি আত্মিক সহায়তা প্রদানকারী সংগঠন হিসেবে গড়ে ওঠে।  প্রথমে এটি তরুণ খ্রিস্টানদের জন্য একটি গোপনীয় ফেসবুক গ্রুপ হিসেবে যাত্রা শুরু করে, যেখানে এমন তরুণ খ্রিস্টানরা যুক্ত ছিলেন, যাদের পরিবার বা গির্জা তাদের এলজিবিটি পরিচয়কে সমর্থন করত না।  এই গোপন জোটের মাধ্যমে সদস্যরা একে অপরকে মানসিক সমর্থন করতেন এবং মুক্তভাবে বিতর্কিত বিষয়ে ধর্মীয় আলোচনার সুযোগ পেতেন। পরবর্তীতে, ডাইভার্স চার্চ ভিডিও-ভিত্তিক ধর্মীয় শিক্ষা উপকরণ তৈরি করতে শুরু করে এবং তরুণ এলজিবিটি খ্রিস্টানদের জন্য ধর্মীয় সমাবেশ ও উপাসনার আয়োজন করে।  ২০১৫ সালের অক্টোবর মাসের পরিসংখ্যান অনুসারে, সেইসময় ডাইভার্স চার্চের সাথে যুক্ত সদস্যের সংখ্যা ২৫০ জনেরও বেশি ছিল বলে জানা যায়।  এই সংগঠনটি LGBT তরুণদের আত্মপরিচয়, বিশ্বাস ও সমাজে গ্রহণযোগ্যতার বিষয়ে ইতিবাচক আলোচনার ক্ষেত্র তৈরি করে চলছে।

## তথ্যসূত্র

বিষয়শ্রেণী:এলজিবিটি-সম্পর্কিত সংস্থা
তুরুকুল হিকমিয়াত

**তুরুকুল হুকমিয়াত ফিস সিয়াসাতুশ শারিয়া** (শরিয়তি রাজনীতিতে হুকুমের পন্থা/ইসলামী রাজনৈতিক তত্ত্বে শাসনব্যবস্থার পদ্ধতি) হল শরিয়া আইনের উপর একটি বই, যা ইবনে কাইয়িম আল-জাওজিয়া (৬৯১ হিজরি - ৭৫১ হিজরি / ১২৯২ খ্রিস্টাব্দ - ১৩৪৯ খ্রিস্টাব্দ) রচিত। এই বইটিতে শরিয়া আইনের নীতিমালা এবং জাতিসমূহ যাতে ন্যায়বিচারের নীতিমালা মেনে চলে তা নিশ্চিত করার জন্য ব্যবহৃত পদ্ধতিগুলি নিয়ে আলোচনা করা হয়েছে। এটি লেখার কারণ হল: "দ্য ট্রিপলিটানস" নামক তাকে সম্বোধন করা প্রশ্নের উত্তর দেওয়া। এটি তার অন্যান্য বইয়ের মতো যা তাকে সম্বোধন করা প্রশ্নের উত্তর দিয়েছিল, যেমন: "দ্য ডিজিজ অ্যান্ড দ্য কিউর", "দ্য লফটি লাইটহাউস", "দ্য রাইজিং অফ হ্যাপিনেস ইন রিভিলিং দ্য সাইটস অফ প্রেইস" এবং "দ্য ডিসকাশন অন দ্য ইস্যু অফ লিসেনিং"। "প্রশংসার স্থান প্রকাশে সুখের উত্থান", এবং "শ্রবণের বিষয়ে আলোচনা"।

ইবনে কাইয়িম আল-জাওযিয়া তার বইতে একজন বিচারকের যে নীতি ও গুণাবলী থাকা আবশ্যক, যেমন অন্তর্দৃষ্টি, প্রমাণ শোনা, আত্মা বোঝা এবং মানুষের পরিস্থিতি সম্পর্কে সম্পূর্ণ জ্ঞান, তা ব্যাখ্যা করেছেন। তিনি বিচার ব্যবস্থা, প্রমাণের পদ্ধতি এবং ইসলামী নীতি সম্পর্কেও কথা বলেছেন যা রাজপুত্র, শাসক এবং বিচারকদের অনুসরণ করা উচিত, মেনে চলা উচিত এবং জনগণের কল্যাণ অর্জন এবং দুর্নীতিকে তাদের থেকে দূরে রাখার জন্য প্রতিটি স্থানে এবং সময়ে অতিরিক্ত নয়। তিনি হিসবাহের কিছু বিধানের কথাও উল্লেখ করেছেন। বইটির তিনটি নাম রয়েছে, যা হল: দ্য ওয়াইজ মেথডস, দ্য ট্রিপলিটানিয়ান ইস্যুস এবং দ্য ইসলামিক পলিসি।

## আরও দেখুন

* ইবনে কাইয়্যিম আল-জাওযিয়্যা
* শরিয়া রাজনীতি
* বিচার বিভাগ

## তথ্যসূত্র

## বহিঃসংযোগ
* বইটি ব্রাউজ করুন The Wisdom Methods

বিষয়শ্রেণী:ইবনে কাইয়্যিম আল-জাওযিয়্যার বই
বিষয়শ্রেণী:ইসলামী রাজনীতি সম্পর্কিত বই
আহকাম আহলুল যিম্মাহ

**আহকাম আহল আল-যিম্মাহ** হল আইনশাস্ত্র শরিয়া রাজনীতি সম্পর্কিত একটি বই, যা ইবনে কাইয়িম আল-জাওযিয়া (691 হিজরি 751 হিজরি - 1292 1349] দ্বারা লিখিত। বইটিতে কাফেরদের প্রকারভেদ এর ভূমিকা সহ চুক্তিভুক্তদের আইন নিয়ে আলোচনা করা হয়েছে। লেখক তার গবেষণায়, আহলে কিতাবদের সাথে মুসলমানদের তাদের ছুটির দিন, বিবাহ, তাদের আনুগত্য, তাদের উত্তরাধিকার এবং তাদের সামাজিক মিথস্ক্রিয়া সম্পর্কের বিষয়গুলি স্পর্শ করেছেন। বইটিতে 279টি অধ্যায় রয়েছে, যা জিজিয়া সম্পর্কিত অধ্যায় দিয়ে শুরু হয় এবং নবী এবং তাঁর সাহাবীদের অপমান সম্পর্কিত অধ্যায় দিয়ে শেষ হয়। বইটি একটি বৃহৎ বই এবং আয়তন হিসাবে বিবেচিত হয়, কারণ এটি 1,748 পৃষ্ঠা। দীর্ঘ। এটি চুক্তির লোকদের আইনের উপর বিশেষজ্ঞ বৃহত্তম এবং সেরা ইসলামী বইগুলির মধ্যে একটি হিসাবে বিবেচিত হয়। বইটি লেখার কারণ ছিল ইবনে কাইয়িম আল-জাওযিয়ার কাছে ইসলামী দেশগুলিতেচুক্তির লোকদের উপর আরোপিত জিজিয়ার প্রকৃতি, এর আরোপের কারণ, ধনী, মধ্যবিত্ত এবং দরিদ্রদের কাছ থেকে নেওয়া পরিমাণ, ধনী, মধ্যবিত্ত এবং দরিদ্রদের সীমা এবং মুসলমানদের বিষয়গুলির অভিভাবকরা, সর্বশক্তিমান ঈশ্বর তাদের সাফল্য দান করুন, তাদের পরিস্থিতি অনুসারে তাদের উপর এটি আরোপ করতে বাধ্য কিনা এবং এটি ধনী, মধ্যবিত্ত এবং দরিদ্রদের কাছ থেকে নেওয়া হয় কিনা সে সম্পর্কে একটি প্রশ্ন।

## গুরুত্ব
* ইবনে আল-কাইয়িম এই বিষয়ে বিভিন্ন বিধান সংকলন করেছেন, যেখানে পূর্বে একটি বিষয় একটি বইয়ের অধ্যায় হিসেবে অন্তর্ভুক্ত ছিল। অথবা, এই বিষয়গুলির এক বা একাধিক বিষয় নিয়ে একটি বই লেখা হয়েছিল, সেগুলি সংকলন না করে, যা এই বিষয়ে একটি অত্যন্ত গুরুত্বপূর্ণ রেফারেন্স তৈরি করে।
* ইবনে আল-কাইয়িম কেবল তাদের সাথে আচরণের কথা উল্লেখ করার মধ্যেই নিজেকে সীমাবদ্ধ রাখেননি; তিনি তাদের বিশ্বাস এবং কিয়ামতের দিনে তাদের ভাগ্য নিয়েও আলোচনা করেছিলেন।
* তিনি বিভিন্ন বিষয় সম্পর্কে বিস্তারিত আলোচনা করেছিলেন, চুক্তিভুক্তদের সাথে আচরণের ক্ষেত্রে উদ্ভূত বিভিন্ন পরিস্থিতি নিয়ে আলোচনা করেছিলেন।
* অতীত এবং বর্তমান উভয় মুসলিম দেশে চুক্তিভুক্তদের উপস্থিতির জন্য গড়পড়তা মুসলিমদের পাশাপাশি শাসককেও জানতে হবে যে তাদের সাথে আচরণের ক্ষেত্রে তাদের কাছ থেকে কী প্রয়োজন।
## দৃষ্টিভঙ্গি
* ইবনে আল-কাইয়িম তার বইটি বিভিন্ন বিষয়ে অধ্যায়ে লিখেছেন, মোট ২৭৯টি অধ্যায়।
* ইবনে আল-কাইয়িম এই বইটিতে নবীর হাদিস সংকলন করেছিলেন, অন্যান্য বিধানের পাশাপাশি, যেমন উমরের অবস্থা।
* তিনি কখনও কখনও বেশ কয়েকটি নির্ভরযোগ্য এবং দুর্বল হাদিস এবং প্রেরিত প্রতিবেদনের উপর ভিত্তি করে কিছু সমস্যা সমাধানের চেষ্টা করতেন, কখনও কখনও তাদের দুর্বলতা তুলে ধরতেন, এর কারণ ব্যাখ্যা করতেন এবং এমনকি বিস্তারিতও বলতেন।
* তিনি সাধারণত তার নিজস্ব চিন্তাধারার (ইমাম আহমদ ইবনে হাম্বলের চিন্তাধারার) উপর নির্ভর করতেন, কিন্তু ধর্মান্ধতা ছাড়াই। যদি তিনি কোন নির্দিষ্ট বিষয়ে প্রমাণের কাছাকাছি অন্য কোন চিন্তাধারার দৃষ্টিভঙ্গি পেতেন, তাহলে তিনি নিজের মতামতের পরিবর্তে এটি গ্রহণ করতেন।

## তথ্যসূত্র

বিষয়শ্রেণী:ইবনে কাইয়িম আল-জাওযিয়ার বই
বিষয়শ্রেণী:হাম্বলি আইনশাস্ত্রের বই
বিষয়শ্রেণী:ইসলামী রাজনীতি সম্পর্কিত বই
লা সিল্যা (ড্র্যাগ কুইন)

**লা সিল্যা** হলো **ফিলিপ সাইমন লির** মঞ্চ নাম, যিনি একজন ব্রিটিশ শিল্পী, ড্র্যাগ পারফর্মার এবং গায়ক-গীতিকার। তিনি *রূপলস ড্র্যাগ রেস ইউকে*-এর চতুর্থ মৌসুম এবং *কানাডার ড্র্যাগ রেস: কানাডা ভার্সাস দ্য ওয়ার্ল্ড*-এর দ্বিতীয় মৌসুমে প্রতিদ্বন্দ্বিতা করেছিলেন।

## পেশাজীবন
লা সিল্যা একজন শিল্পী, ড্র্যাগ পরিবেশক এবং গায়ক। লা সিল্যা চরিত্রে তারা প্রথমবারের মতো পরিবেশনা করেছিলেন ক্যাম্বারওয়েল স্পেস আর্ট গ্যালারিতে তাদের প্রথম একক শিল্প প্রদর্শনী "পপ স্কাল্পচার: দ্য ফিলোসফি অফ মেকিং"-এ, যেখানে তাদের সিরামিক ভাস্কর্য, চিত্র এবং লাইভ সঙ্গীত পরিবেশিত হয়েছিল। লা সিল্যাের প্রথম সংক্ষিপ্ত অ্যালবাম (ইপি) *পপ স্কাল্পচার* ২০১২ সালে প্রকাশিত হয়। এরপর ২০১৫ সালে তার দ্বিতীয় ইপি *নাইটলাইফ* প্রকাশিত হয় যা ফ্র্যাঙ্কমুসিক কর্তৃক প্রযোজিত হয়েছিল। *নাইটলাইফে* পাঁচটি একক গান ছিল যার সবগুলোরই মিউজিক ভিডিও তৈরি হয়েছিল, যার মধ্যে "২৪/৭" একক গানটিও অন্তর্ভুক্ত ছিল। মিউজিক ভিডিওটি লন্ডনের চায়নাটাউনে চিত্রায়িত হয়েছিল।

লা সিল্যা এলজিবিটিকিউ গোষ্ঠী *সিঙ্ক দ্য পিঙ্ক*-এর একজন সদস্য। তিনি স্পাইস গার্ল মেলানি সি-এর সাথে সফর করেছেন। ব্রিটিশ ভোগ ম্যাগাজিনেও তাকে দেখা গেছে।

লা সিল্যা *রূপলস ড্র্যাগ রেস ইউকে*-এর ৪র্থ মৌসুমে প্রতিদ্বন্দ্বিতা করেছিলেন। স্ন্যাচ গেম চ্যালেঞ্জে লা সিল্যা মারি কনডোর বেশ ধারণ করেছিলেন। তারা চ্যালেঞ্জে শেষ দুইয়ে স্থান লাভ করেন এবং স্পাইস গার্লসের "স্টপ" (১৯৯৮) গানে ব্ল্যাক পেপ্পার বিপক্ষে ঠোঁট মেলানো প্রতিযোগিতায় হেরে বাদ পড়া সপ্তম প্রতিযোগী হয়ে ওঠেন। অনুষ্ঠানটি সম্প্রচারিত হওয়ার পর, লা সিল্যা তার সহকর্মীদের সাথে ভ্রমণে বের হন।

লা সিল্যাের পাঁচ-গানের সংক্ষিপ্ত অ্যালবাম (ইপি) *লা সিল্যাোসফিক্যাল* ২০২২ সালে প্রকাশিত হয়েছিল। তাদের একক গান "দিস ইজ মাই কালচার"-এর একটি মিউজিক ভিডিও তৈরি হয়। ২০২৩ সালে, লা সিল্যা "স্প্ল্যাশ জোন" নামক একটি একক গান প্রকাশ করেন।

## ব্যক্তিগত জীবন
লা সিল্যা ব্রিগহাউসের বাসিন্দা এবং চীনা বংশোদ্ভূত। তারা ড্র্যাগে এবং ড্র্যাগের বাইরেও *he* / *him* এবং *they* / *them* সর্বনাম ব্যবহার করেন। সিল্যা একজন কুইয়ার।

## ডিসকোগ্রাফি
### সংক্ষিপ্ত অ্যালবাম
* *লা ফিলোসফিক্যাল*
* *লা ফিলোসফিক্যাল - কিস্তি ২*
* *নাইটলাইফ*
* *পপ স্কাল্পচার*

### একক গান
* "দিস ইজ মাই কালচার"
* "স্প্ল্যাশ জোন"
* "মুভি লাভ"
* "পুট ইউর মানি হয়্যার ইউর মাউথ ইজ"
* "আন্ডারকভার লাভার"
* "বয়ো"
* "বিউটিফুল গেম"
* "জেনেসিস"

## ফিল্মোগ্রাফি
### টেলিভিশন
* *[[রূপলস ড্র্যাগ রেস ইউকে]]* (মৌসুম ৪)
* *[[কানাডাস ড্র্যাগ রেস: কানাডা ভার্সাস দ্য ওয়ার্ল্ড]]* (মৌসুম ২)
* *[[ব্রিং ব্যাক মাই গার্লস]]* (২০২৪)

## তথ্যসূত্র

## বহিঃসংযোগ

* 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
রেইনবো গিভিং অস্ট্রেলিয়া

**রেইনবো গিভিং অস্ট্রেলিয়া** হল এলজিবিটিকিউআইএ+ সম্প্রদায়কে সমর্থনকারী একটি সংগঠন। দ্য অরোরা গ্রুপ এবং গিভআউট সংস্থাদুটির একীভূতকরণের পর, ২০২৪ সালে এটি গঠিত হয়েছিল।

## ইতিহাস
অরোরা সংস্থাটি ১৯৯৯ সালে প্রতিষ্ঠিত হয়েছিল এবং প্রতিষ্ঠার পর থেকে এটি মানসম্পন্ন খাবার, মদ্য এবং বিনোদনের সঙ্গে যুক্ত অনুষ্ঠানগুলির আয়োজন করেছে। এদের প্রধান অনুষ্ঠান হল অরোরা বার্ষিক নৈশভোজ, যেটি ২০০০ সাল থেকে অনুষ্ঠিত হয়েছে। প্রতি বছর জুনের শেষের দিকে এটি অনুষ্ঠিত হয় এবং এটি হল আন্তর্জাতিক স্টোনওয়াল দিবস উদযাপনের জন্য একটি বৃহৎ আনুষ্ঠানিক সমারোহপূর্ণ নৈশভোজ।

প্রতি বছর অরোরার বার্ষিক নৈশভোজে যে মূল ভাষণ দেওয়া হয়, তা হল অস্ট্রেলীয় সমকামী পুরুষ এবং মহিলা সম্প্রদায়ের জন্য গুরুত্বপূর্ণ সাম্প্রতিক বিষয়গুলির ওপর একটি গুরুত্বপূর্ণ বক্তব্য। ২০০৬ সালের মূল ভাষণটি নিউ সাউথ ওয়েলস সুপ্রিম কোর্টের বিচারপতি ভার্জিনিয়া বেল প্রদান করেছিলেন। ২০০৭ সালের মূল ভাষণটি প্রদান করেছিলেন নিউজিল্যান্ডের জর্জিনা বেয়ার, যিনি বিশ্বের প্রথম ট্রান্সসেক্সুয়াল মেয়র এবং সংসদ সদস্য।

অরোরা গোষ্ঠী দুটি প্রধান বিভাগের কার্যক্রমের মাধ্যমে তহবিল সংগ্রহ করে - একটি হল দান কর্মসূচি এবং অন্যটি এর ইভেন্ট কর্মসূচি। অরোরা রয়েছে বলে মানুষ লেসবিয়ান, সমকামী ও রূপান্তরকামী সম্প্রদায়ের উপকারে আসে এমন বিভিন্ন উদ্দেশ্যে অনুদান দিতে পারে। অরোরার অনুদান প্রকল্পের দুটি প্রধান সুবিধাভোগী গোষ্ঠী হল টুয়েন্টি টেন জিএলবিটি ইয়ুথ সাপোর্ট এবং এনএসডব্লিউ-এর গে এবং লেসবিয়ান কাউন্সেলিং সার্ভিস। এছাড়াও আছে বিস্তৃত পরিসরের অন্যান্য সম্প্রদায় সংস্থা এবং প্রকল্প।

অরোরা প্রতিষ্ঠা করেছিলেন কয়েকজন বন্ধু মিলে, তাঁদের বিভিন্ন সমাজসেবামূলক বা কমিউনিটি সংগঠনের সাথে কাজ করার অভিজ্ঞতা ছিল, এবং তাঁদের এই অভিজ্ঞতাগুলো ছিল মিলিত বা এক ধরনের। অরোরা নামটি নেওয়া হয়েছিল কারণ এতে রামধনুর সমস্ত রঙ রয়েছে, যা স্বাধীনতার প্রতীক। কিন্তু একটি অরোরাতে, রঙগুলি জীবন্ত এক প্রদর্শনীতে চোখ ধাঁধানো আন্দোলন ও ঝকঝকে উজ্জ্বলতার মধ্য দিয়ে উপস্থাপিত হয়। রুবিকে অন্তর্ভুক্ত করা হয়েছে অরোরার ঝকঝকে রঙগুলির প্রেক্ষাপট দেওয়ার জন্য, কারণ এটি সমকামী সম্প্রদায়ের সঙ্গে প্রতীকী সম্পর্ক রাখে, কাল্পনিক চরিত্র ডরোথি যে রুবি স্লিপার পরে ইয়েলো ব্রিক রোডে ভ্রমণ করেছিল, তার মাধ্যমেই এই সম্পর্ক গড়ে উঠেছে।

## তথ্যসূত্র

## বহিঃসংযোগ

* অরোরা গ্রুপের ওয়েবসাইট
* আমাদের কমিউনিটি প্রোফাইল
* অস্ট্রেলিয়ান সিকিউরিটিজ অ্যান্ড ইনভেস্টমেন্ট কমিশন কোম্পানি রেকর্ড 
* সিডনি স্টার অবজারভার - কমিউনিটি গ্রুপ গাইড

বিষয়শ্রেণী:দেশ অনুযায়ী দাতব্য সংস্থা
বিষয়শ্রেণী:দেশ অনুযায়ী এলজিবিটিকিউ সংগঠন
বিষয়শ্রেণী:দেশ অনুযায়ী ১৯৯৯-এ প্রতিষ্ঠিত
পিটার বাটলার (ফুটবলার)

**পিটার জেমস বাটলার** (জন্ম: ২৭ আগস্ট ১৯৬৬) একজন ইংরেজ পেশাদার ফুটবল খেলোয়াড় এবং কোচ যিনি বর্তমানে বাংলাদেশ মহিলা জাতীয় দলের প্রধান কোচ। একজন খেলোয়াড় হিসেবে, তিনি ফুটবল লিগ এবং প্রিমিয়ার লিগে ৪৫০ টিরও বেশি ম্যাচ খেলেছেন। এরপর তিনি প্রথমে ইংল্যান্ডে এবং তারপর অস্ট্রেলিয়া এবং দক্ষিণ-পূর্ব এশিয়ায় কোচিং পেশা শুরু করেন। তিনি ২০১৪ থেকে ২০১৭ সাল পর্যন্ত বতসোয়ানা জাতীয় দলের দায়িত্বে ছিলেন।

## খেলোয়াড়ি জীবন
বাটলার হাডার্সফিল্ড টাউন, কেমব্রিজ ইউনাইটেড, বারি, সাউথেন্ড ইউনাইটেড, ওয়েস্ট হ্যাম ইউনাইটেড, নটস কাউন্টি, গ্রিমসবি টাউন, ওয়েস্ট ব্রমউইচ অ্যালবিয়ন এবং হ্যালিফ্যাক্স টাউনের হয়ে মিডফিল্ডার হিসেবে খেলেছেন।

## কোচিং ক্যারিয়ার

### বিএফএফ এলিট ফুটবল একাডেমি
২৩ নভেম্বর ২০২৩ তারিখে, তিনি বাংলাদেশ ফুটবল ফেডারেশন কর্তৃক সরাসরি পরিচালিত বিএফএফ এলিট ফুটবল একাডেমির কোচ হিসেবে নিযুক্ত হন। চাকরি সম্পর্কে জিজ্ঞাসা করা হলে, তিনি বলেন যে তার একটি নতুন চ্যালেঞ্জ এবং পরিবর্তনের প্রয়োজন। ১ জানুয়ারি ২০২৪ থেকে তার একাডেমির দায়িত্ব নেওয়ার কথা ছিল। তবে, তিনি আনুষ্ঠানিকভাবে ১৮ জানুয়ারি ২০২৪ থেকে একাডেমির কোচের দায়িত্ব গ্রহণ করেন।

### বাংলাদেশ মহিলা জাতীয় দল
২০২৪ সালের মার্চ মাসে, বাটলারকে বাংলাদেশ মহিলা জাতীয় ফুটবল দলের অস্থায়ী প্রধান কোচ করা হয় এবং একই সাথে তিনি বিএফএফ এলিট ফুটবল একাডেমিতেও কোচিং করেন। অবশেষে, ২০২৩–২৪ বাংলাদেশ চ্যাম্পিয়নশিপ লিগের সমাপ্তির পর, তাকে স্থায়ী প্রধান কোচ করা হয় এবং একাডেমিতে তার ভূমিকা থেকে সরে যান।

৩১ মে ২০২৪ তারিখে, বাটলারের অধীনে বাংলাদেশ তার প্রথম খেলার চাইনিজ তাইপের কাছে ০–৪ ব্যবধানে হেরে যায়।

৩০ অক্টোবর ২০২৪ তারিখে, প্রধান কোচ পিটার বাটলারের নির্দেশনায়, বাংলাদেশ ২০২৪ সালের সাফের ফাইনালে নেপালকে ২–১ গোলে হারিয়ে দ্বিতীয়বারের মতো সাফ মহিলা চ্যাম্পিয়নশিপের শিরোপা জিতে।

২ জুলাই ২০২৫ তারিখে, বাংলাদেশ বাটলারের অধীনে তাদের ইতিহাসে প্রথমবারের মতো ২০২৬ এএফসি মহিলা এশিয়ান কাপে খেলার যোগ্যতা অর্জন করে। পট ২-এর দল বাহরাইনের বিপক্ষে ৭–০ গোলে জয় এবং পট ১-এর দল এবং গ্রুপ সি-এর স্বাগতিক মিয়ানমারের বিপক্ষে ২–১ গোলে জয়ের মাধ্যমে তারা এক ম্যাচ বাকি থাকতে এশিয়া কাপে জায়গা করে নেয়। সেই সময় বিশ্ব র‍্যাঙ্কিংয়ে বাংলাদেশের অবস্থান ছিল ১২৮তম, যা এএফসি নারী এশিয়ান কাপের ইতিহাসে মূলপর্বে জায়গা করে নেয়া দলের মধ্যে সর্বনিম্ন।

## তথ্যসূত্র

## বহিঃসংযোগ

* 
* 
* পিটার বাটলারের সাক্ষাৎকার
* পিটার বাটলার: আন্তর্জাতিক ফুটবলার

বিষয়শ্রেণী:বাংলাদেশ জাতীয় নারী ফুটবল দল
বিষয়শ্রেণী:ওয়েস্ট হ্যাম ইউনাইটেড ফুটবল ক্লাবের খেলোয়াড়
বিষয়শ্রেণী:ওয়েস্ট ব্রমউইচ অ্যালবিয়ন ফুটবল ক্লাবের খেলোয়াড়
বিষয়শ্রেণী:সাউথেন্ড ইউনাইটেড ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:নটস কাউন্টি ফুটবল ক্লাবের খেলোয়াড়
বিষয়শ্রেণী:হাডার্সফিল্ড টাউন এএফসির খেলোয়াড়
বিষয়শ্রেণী:হ্যালিফ্যাক্স টাউন এএফসির খেলোয়াড়
বিষয়শ্রেণী:গ্রিমসবি টাউন ফুটবল ক্লাবের খেলোয়াড়
বিষয়শ্রেণী:ইংরেজ ফুটবল ম্যানেজার
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:ক্যামব্রিজ ইউনাইটেড ফুটবল ক্লাবের খেলোয়াড়
বিষয়শ্রেণী:বুরি ফুটবল ক্লাবের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
বিষয়শ্রেণী:জীবিত ব্যক্তি
বিষয়শ্রেণী:১৯৬৬-এ জন্ম
বিষয়শ্রেণী:এইচকার্ডের সাথে নিবন্ধসমূহ
বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
বিষয়শ্রেণী:ইংরেজ পুরুষ ফুটবলার
বিষয়শ্রেণী:২০২৬ এএফসি নারী এশিয়ান কাপ
রেইনবো ইয়ুথ

থাম্ব|রেইনবো ইয়ুথ অকল্যান্ড ড্রপ-ইন সেন্টার
**রেইনবো ইয়ুথ** (শৈলীকৃত , পূর্বের **অকল্যান্ড লেসবিয়ান এবং গে ইয়ুথ**) একটি নিবন্ধিত দাতব্য সংস্থা যারা নিউজিল্যান্ডের এলজিবিটিআইকিউ তরুণদের জন্য শিক্ষা, তথ্য, সহায়তা এবং রাজনৈতিক সহায়তা প্রদান করে। এটি ১৯৮৯ সালে গঠিত হয়েছিল।

## ইতিহাস
রেইনবো ইয়ুথ মূলত ১৯৮৯ সালে অকল্যান্ড লেসবিয়ান এবং গে ইয়ুথ নামে গঠিত হয়েছিল। ১৯৯৫ সালে এটি একটি নিগমিত সমাজে পরিণত হয়েছিল, একই সাথে এর নামকরণও রেইনবো ইয়ুথ করা হয়েছিল। ১৯৯০-এর দশকের শেষের দিক থেকে ২০০৫ সালের মধ্যে, রেইনবো ইয়ুথ অকল্যান্ড উচ্চ বিদ্যালয়ে তাদের শিক্ষা কার্যক্রম শুরু করে, সেইসাথে তাদের বেশ কয়েকটি সহকর্মী সহায়তা গোষ্ঠীও তারা শুরু করেছিল।

## কর্মসূচি
রেইনবো ইয়ুথের কর্মসূচির মধ্যে আছে "সমাজের সকলের কাছে যৌনতা, লিঙ্গ এবং পরিচয় সম্পর্কে নিরপেক্ষ তথ্য এবং শিক্ষা প্রদান করা, যাতে বৈচিত্র্যের বোধগম্যতা এবং গ্রহণযোগ্যতা বৃদ্ধি পায়" এবং "কুইয়ার ও আত্মপরিচয় নিয়ে প্রশ্ন থাকা তরুণদের, তাদের বন্ধুদের এবং তাদের পরিবার ও ঘনিষ্ঠদের সহায়তা, তথ্য এবং পক্ষে কথা বলার পরিষেবা প্রদান করা"।

## পরিচালন ব্যবস্থা
রেইনবো ইয়ুথ যুবদের দ্বারা এবং যুবদের জন্য পরিচালিত হয়, এবং এর নির্বাহী বোর্ড সম্পূর্ণরূপে ২৭ বছরের কম বয়সী ব্যক্তিদের দ্বারা গঠিত।

## পরিষেবা
অকল্যান্ড, তৌরাঙ্গা এবং ওয়াংগারেইতে রেইনবো ইয়ুথ সাতটি পর্যন্ত সহকর্মী সহায়তা গোষ্ঠী পরিচালনা করে। রেইনবো ইয়ুথের শিক্ষা কার্যক্রম সারা বছর ধরে অকল্যান্ড অঞ্চলের অংশগ্রহণকারী উচ্চ বিদ্যালয়গুলিতে বিতরণ করা হয়। কর্মশালাগুলি অত্যন্ত সফল বলে জানা গেছে, একটি গবেষণায় দেখা গেছে যে পরিষেবা প্রাপ্ত ৯১% থেকে ৯৪% শিক্ষার্থী অন্যান্য তরুণদের কাছে কর্মশালাগুলির সুপারিশ করে। রেইনবো ইয়ুথ *আই'ম লোকাল প্রজেক্ট* নামে একটি গ্রামীণ প্রচারণা প্রকল্পের পেছনেও রয়েছে, যার লক্ষ্য গ্রামীণ স্কুল, চিকিৎসা কেন্দ্র এবং সম্প্রদায় সংস্থাগুলিকে বিনামূল্যে যৌন ও লিঙ্গ পরিচয় নিশ্চিতকরণ সংস্থান এবং তথ্য সরবরাহ করা। রেইনবো ইয়ুথ অকল্যান্ড, বে অফ প্লেন্টি, ওয়েলিংটন এবং তারানাকিতে ব্যক্তিগতভাবে সহকর্মীদের সহায়তা প্রদান করে।

## তথ্যসূত্র

## বহিঃসংযোগ

* রেইনবো ইয়ুথ দাপ্তরিক ওয়েবসাইট

বিষয়শ্রেণী:দেশ অনুযায়ী ১৯৮৯-এ প্রতিষ্ঠিত
বিষয়শ্রেণী:দেশ অনুযায়ী এলজিবিটিকিউ সংগঠন
রেইনবো ইয়ুথ প্রজেক্ট

**রেইনবো ইয়ুথ প্রজেক্ট ইউএসএ** একটি আমেরিকান অলাভজনক সংস্থা যাদের লক্ষ্য এলজিবিটি তরুণদের সহায়তা প্রদান করা।

সংগঠনের যোগাযোগ ব্যবস্থাপকের মত অনুযায়ী, এই গোষ্ঠীর প্রাথমিক উদ্দেশ্য হল এলজিবিটিকিউআইএ+ তরুণদের স্বাস্থ্য, নিরাপত্তা এবং সুস্থতার প্রচার করা। এদের একটি মূল কর্মসূচি হল অনির্দিষ্টকালের জন্য বিনামূল্যে মানসিক স্বাস্থ্য পরামর্শকে অর্থপূর্ণভাবে তাদের জন্য উপলব্ধ করে তোলা। সংস্থাটি ২০২৩ সালের মার্চ মাসে প্রতিদিন গড়ে ৩০০টি কল আসার কথা রিপোর্ট করেছে, যার মধ্যে বেশিরভাগ কলকারীই সাইবার বুলিং-এর কথা উল্লেখ করেছেন। যে সব মানুষ এলজিবিটিকিউ+ বিরোধী আইন দ্বারা প্রভাবিত এলাকায় বসবাস করেন, এই সংগঠনটি সেইরকম অনেক মানুষকে লিঙ্গ-পরিচয় সমর্থনকারী পরিষেবা ও সহায়তা প্রদান করে। ২০২৩ সালে ফ্লোরিডায় একাধিক আইন পাস হওয়ার পর, সংস্থাটি জানায় যে বহু কলকারী তাঁদের ফোনে রক্ষণশীল রাজনৈতিক বাগাড়ম্বরপূর্ণ বক্তব্যের কথা বলেছেন, অন্যরা আবার স্কুল ছাড়তে চেয়েছেন। এই কারণে সংস্থাটি তাদের দিক পরিবর্তন করে বিকল্প বা ভার্চুয়াল শিক্ষা পদ্ধতির সন্ধান করতে বাধ্য হয়েছে।

সংস্থার প্রদত্ত পরিষেবাগুলির কারণে মমস ফর লিবার্টি ও লিবস অফ টিকটক-এর মতো সংগঠনগুলি এই সংস্থার বিরুদ্ধে যৌন প্রলুব্ধকরণ ও পেডোফিলিয়া সম্পর্কে মিথ্যা অভিযোগ এনেছে। তারা মৃত্যুর হুমকিও পেয়েছে। এই বিষয়টি স্থানীয় কর্তৃপক্ষকে জানানো হয়েছে ও পদক্ষেপ নেওয়া হয়েছে। নেক্স বেনেডিক্টের মৃত্যুর পর, তার মৃত্যুর পরের সপ্তাহান্তে, রেইনবো ইয়ুথ প্রজেক্ট ওকলাহোমা থেকে ২০০টিরও বেশি কল পেয়েছে বলে জানা গেছে, যা স্বাভাবিকের চেয়ে তিনগুণ বেশি।

## তথ্যসূত্র

## বহিঃসংযোগ

* 

বিষয়শ্রেণী:মার্কিন যুক্তরাষ্ট্র ভিত্তিক এলজিবিটিকিউ সংগঠন
বিষয়শ্রেণী:মার্কিন যুক্তরাষ্ট্র ভিত্তিক অলাভজনক সংগঠন
রিপাবলিকান ইউনিটি কোয়ালিশন

**রিপাবলিকান ইউনিটি কোয়ালিশন (আরইউসি)** ছিল মার্কিন যুক্তরাষ্ট্রের রিপাবলিকান পার্টির একটি সংগঠন, যা ২০০০ সালের প্রেসিডেন্ট নির্বাচন চলাকালীন জর্জ ডব্লিউ. বুশের প্রচারাভিযানের একটি সম্প্রসারণ হিসেবে গঠিত হয়েছিল। এটির সংগঠক ছিলেন বুশ পরিবারের বন্ধু চার্লস ফ্রান্সিস। এটি নিজেকে একটি "গ্রাসটপ" সংগঠন (এমন একটি সংগঠন যা সাধারণ জনগণের পরিবর্তে সমাজের প্রভাবশালী ও নেতৃস্থানীয় ব্যক্তিদের মাধ্যমে প্রভাব বিস্তার করে) হিসেবে বর্ণনা করেছিল, যার উপদেষ্টা পরিষদে অন্তর্ভুক্ত ছিলেন প্রয়াত প্রাক্তন প্রেসিডেন্ট জেরাল্ড ফোর্ড, ওয়াইমিংয়ের প্রাক্তন মার্কিন সেনেটর অ্যালান কে. সিম্পসন, সমাজসেবী ও ব্যাংকার ডেভিড রকফেলার, প্রাক্তন ভাইস প্রেসিডেন্টের কন্যা মেরি চেনি, এবং মিসৌরির প্রাক্তন মার্কিন সিনেটর জন ড্যানফোর্থ।

এটি ছিল একটি সমকামী ও বিষমকামীদের মৈত্রী সংগঠন যারা তাদের নীতিমালার ভিত্তিতে বিশ্বাস করত, রিপাবলিকান পার্টিকে একটি বৃহৎ ছাউনি হতে হবে এবং প্রথাগত নয় এমন রিপাবলিকানদের অন্তর্ভুক্ত করতে হবে। বিশেষভাবে, এটি এমন সমকামী ও সমলিঙ্গপ্রেমী আমেরিকানদের অন্তর্ভুক্ত করতে চেয়েছিল যারা ব্যক্তি স্বাধীনতা, স্ব-নৈতিক দায়িত্ব এবং শক্তিশালী জাতীয় প্রতিরক্ষার মতো মৌলিক রিপাবলিকান মূল্যবোধের সঙ্গে একমত ছিলেন। লরেন্স বনাম টেক্সাস" মামলায় সুপ্রিম কোর্টে আরইউসি বন্ধুসুলভ কাগজপত্র জমা দিয়েছিল, যেটিতে স্বাক্ষর করেছিলেন প্রাক্তন সেনেটর সিম্পসন এবং এটি লিখেছিলেন মিনেসোটা বিশ্ববিদ্যালয়ের আইন অনুষদের অধ্যাপক ডেল কারপেন্টার এবং এরিক জ্যাফে, যিনি পূর্বে বিচারপতি ক্লারেন্স থমাসের সহকারী ছিলেন।

প্রাক্তন সেনেটর সিম্পসন বলেছেন যে "ফোর্ডের অবসরের বছরগুলিতে প্রাক্তন রাষ্ট্রপতি জেরাল্ড ফোর্ডকে সমকামী অধিকার সংস্থার সদস্য হওয়ার জন্য সাহায্য করতে পেরে তিনি গর্বিত।" ফ্রান্সিসকে লেখা একটি ব্যক্তিগত চিঠিতে, ফোর্ড লিখেছেন যে তিনি আরইউসি-এর আদালতের বন্ধু হিসেবে দাখিল করা মতামতপত্র এবং "আইনের কাছে সমকামীদের সমতা"কে সমর্থন করেছেন।

তবে, ২০০৩ সালে বুশ সমকামী বিবাহ নিষিদ্ধ করার জন্য একটি ফেডারেল বিবাহ সংশোধনীর আহ্বান জানানোর পর এবং ফেডারেল আদালতগুলিকে অন্তর্ভুক্ত "বিবাহ সুরক্ষা আইন" সমর্থন করার পর, সংগঠনের কার্যকলাপ এবং সমর্থন দ্রুত কমে যায়। প্রতিষ্ঠাতা সদস্যরা অনুভব করেছিলেন যে বুশ "রিপাবলিকান পার্টিকে সম্প্রসারিত করার একটি মূল্যবান সুযোগ নষ্ট করেছেন"। যদিও প্রতিষ্ঠানটি আনুষ্ঠানিকভাবে নিজেকে বিলুপ্ত ঘোষণা করেনি, কিন্তু এর রাজনৈতিক কার্যক্রম কমিটি, ইউনিটি পিএসি, ২০০৬ সালের ২৫ জুলাই একটি বিজ্ঞপ্তির মাধ্যমে ফেডারেল নির্বাচন কমিশন কর্তৃক প্রতিবেদনের দায়িত্ব থেকে অব্যাহতি পায়, কারণ এটি কয়েক বছর ধরে নিষ্ক্রিয় ছিল। ২০০৮ সালের জানুয়ারির হিসেব অনুযায়ী, এর ওয়েবসাইট বন্ধ হয়ে গেছে।

## আরও দেখুন

* লগ কেবিন রিপাবলিকান

## তথ্যসূত্র

## বহিঃসংযোগ

* সোর্সওয়াচে রিপাবলিকান ঐক্য জোট

বিষয়শ্রেণী:রাজনৈতিক দলের অধিভুক্ত এলজিবিটিকিউ সংগঠন
বিষয়শ্রেণী:মার্কিন যুক্তরাষ্ট্রে এলজিবিটিকিউ রক্ষণশীলতা
বিষয়শ্রেণী:রিপাবলিকান পার্টি (মার্কিন যুক্তরাষ্ট্র) সংগঠন
বিষয়শ্রেণী:মার্কিন যুক্তরাষ্ট্রে এলজিবিটিকিউ রাজনৈতিক ওকালতি গোষ্ঠী
এন্ডোপ্টেরিগোটা

**এন্ডোপ্টেরিগোটা (Endopterygota)** হচ্ছে পূর্ণাঙ্গ রূপান্তর প্রক্রিয়ার (complete metamorphosis) মধ্য দিয়ে যাওয়া পতঙ্গদের একটি শ্রেণিবিন্যাসমূলক দল। এই দলটিকে **Holometabola** নামেও ডাকা হয়।

## বৈশিষ্ট্য
এন্ডোপ্টেরিগোটাভুক্ত পতঙ্গরা তাদের জীবনচক্রে চারটি স্বতন্ত্র পর্যায় অতিক্রম করে:
* **ডিম (Egg)**: জীবনচক্রের প্রথম পর্যায়।
* **লার্ভা (Larva)**: ডিম ফুটে লার্ভা বের হয়। লার্ভা সাধারণত কৃমি বা শুঁয়াপোকার মতো দেখতে হয়। এদের প্রধান কাজ হলো খাদ্য গ্রহণ করা ও বৃদ্ধি পাওয়া।
* **পিউপা (Pupa)**: লার্ভা পূর্ণাঙ্গ আকার ধারণ করার পর পিউপা দশায় প্রবেশ করে। এই দশায় পতঙ্গটি নিষ্ক্রিয় থাকে এবং এর ভেতরে সম্পূর্ণ রূপান্তর ঘটে।
* **পূর্ণাঙ্গ পতঙ্গ (Adult)**: পিউপা থেকে পূর্ণাঙ্গ পতঙ্গ বেরিয়ে আসে, যা প্রজনন ও ডিম পাড়ার জন্য তৈরি হয়। পূর্ণাঙ্গ পতঙ্গের চেহারা লার্ভা বা পিউপার থেকে সম্পূর্ণ ভিন্ন হয়।

এই পূর্ণাঙ্গ রূপান্তর প্রক্রিয়া এন্ডোপ্টেরিগোটা পতঙ্গদের পরিবেশে টিকে থাকতে এবং বিভিন্ন ভূমিকা পালন করতে সাহায্য করে।

## উদাহরণ
এন্ডোপ্টেরিগোটার অন্তর্ভুক্ত কিছু পরিচিত পতঙ্গ হলো:
* প্রজাপতি
* মথ
* মৌমাছি
* ভ্রমর
* পিঁপড়ে
* মাছি
* মশা
* গুবরে পোকা

## তথ্যসূত্র

বিষয়শ্রেণী:পতঙ্গ
বিষয়শ্রেণী:জীববিজ্ঞান
রাইটিফাই ঘানা

**রাইটিফাই ঘানা** হল ঘানার একটি সংগঠন যারা ঘানায় এলজিবিটি অধিকারের পক্ষে কাজ করে। এলজিবিটি+ ঘানাবাসীদের অধিকারের পক্ষে কথা বলার জন্য একটি অলাভজনক সংস্থা হিসেবে ২০২০ সালের ফেব্রুয়ারিতে রাইটিফাই ঘানা প্রতিষ্ঠিত হয়েছিল।

ঘানার সরকার দীর্ঘদিন ধরে ঘানার এলজিবিটিকিউ+ বাসিন্দাদের সম্মান, সুরক্ষা এবং স্বীকৃতি দিতে অস্বীকার করে আসছে। এই সম্প্রদায়ের সামনে আসা বিভিন্ন সমস্যা সম্পর্কে সচেতনতা বৃদ্ধির জন্য রাইটিফাই ঘানা একত্রিত হয়েছিল –  তার মধ্যে প্রধান ছিল নীতিগত স্তরে সরকার কর্তৃক উপেক্ষিত সমস্যাগুলি। এই সংস্থাটি দেশজুড়ে যৌন ও লিঙ্গ সংখ্যালঘুদের ক্ষতি কমানোর এবং সমাধান চিহ্নিত করার চেষ্টা করে। তাদের চূড়ান্ত লক্ষ্য হল শেষ পর্যন্ত দেশজুড়ে যৌন ও লিঙ্গ সংখ্যালঘুদের ক্ষমতায়ন করা।

## সক্রিয়তা
**রাইটিফাই ঘানা** হচ্ছে এমন একটি সংগঠন, যারা ঘানায় এলজিবিটি+ ব্যক্তিদের অধিকার রক্ষার জন্য প্রচেষ্টা চালিয়ে যাচ্ছে এবং ঘানার সংসদে উপস্থাপন করা এলজিবিটি বিরোধী বিলের বিরুদ্ধে সংগ্রাম করছে।

২০২২ সালের জানুয়ারিতে, ঘানায় বসবাসকারী এলজিবিটিকিউআই+ মানুষের পক্ষে প্রচারণা সম্প্রসারণের জন্য রাইটিফাই ঘানা একটি তহবিল সংগ্রহ শুরু করে।

রাইটফাই ঘানার কাজের দ্বিতীয় স্তম্ভ হল সম্প্রদায়ের ক্ষমতায়ন, বিশেষ করে সক্ষমতা বৃদ্ধি এবং মানবাধিকার শিক্ষা। স্বাস্থ্যসেবা শিক্ষা এবং এইচআইভি সংক্রান্ত সংস্থানের মতো পরিষেবাগুলিতে প্রবেশাধিকার সহজতর করার পাশাপাশি, রাইটিফাই মানসিক-সামাজিক সহায়তা পরিষেবাও প্রদান করে। এর অর্থ হল সম্প্রদায়ের সদস্যদের জন্য নিজের লিঙ্গ পরিচয় স্বীকার করে নেওয়া থেকে শুরু করে সমকামিতা বিদ্বেষের মোকাবিলা করা এবং অস্তিত্বসংক্রান্ত সংকটের সম্মুখীন হওয়া— ইত্যাদি বিষয়ে সম্প্রদায়ের সদস্যদের পরামর্শ দেওয়া। এই পরিষেবাগুলির লক্ষ্য হলো অন্তর্নিহিত সমকামবিদ্বেষ, ধর্মীয় দ্বন্দ্ব, পারিবারিক জটিলতা ইত্যাদি নানা সমস্যার মুখোমুখি হলেও সম্প্রদায়ের সদস্যদের এমন উপায়ে সহায়তা করা, যাতে তারা তাদের যৌন অভিমুখিতা ও লিঙ্গ পরিচয়ের সঙ্গে সামঞ্জস্যপূর্ণভাবে বাঁচতে পারে।

## তথ্যসূত্র

## বহিঃসংযোগ

* দাপ্তরিক ওয়েবসাইট

বিষয়শ্রেণী:আফ্রিকা ভিত্তিক এলজিবিটিকিউ সংগঠন
বিষয়শ্রেণী:এলজিবিটিকিউ অধিকার সংগঠন
বিষয়শ্রেণী:ঘানায় এলজিবিটিকিউ
মিস নাওমি কার্টার

**মিস নাওমি কার্টার** হলো **গিরান বিট্টেয়ের** মঞ্চ নাম। তিনি একজন ব্রিটিশ ড্র্যাগ শিল্পী এবং *রূপলস ড্র্যাগ রেস ইউকে*-এর ৫ম মৌসুমের প্রতিযোগী।

## পেশাজীবন
মিস নাওমি কার্টার একজন ড্র্যাগ শিল্পী; তার নামটি নাওমি ক্যাম্পবেল এবং বিয়ন্সে (কার্টার) দ্বারা অনুপ্রাণিত। তিনি বলেছেন যে "মিস" অংশটি ব্যবহার করা হয়েছে "ছেলেদের জানাতে যে [তিনি] অবিবাহিত"। তিনি হাল শহরের প্রোপাগান্ডা অ্যান্ড ফুয়েল ক্লাবের আবাসিক ড্র্যাগ কুইন ছিলেন।

মিস নাওমি কার্টার *রূপলস ড্র্যাগ রেস ইউকে*-এর ৫ম মৌসুমে প্রতিদ্বন্দ্বিতা করেছিলেন। তিনি গাম্বিয়ান উত্তরাধিকারের প্রথম প্রতিযোগী যিনি কোনও *ড্র্যাগ রেস* ফ্র্যাঞ্চাইজিতে প্রতিদ্বন্দ্বিতা করেছেন। তিনি প্রায় পাঁচ বছর ধরে ড্র্যাগ করেছেন, এবং তিনবার অনুষ্ঠানে অংশগ্রহণের জন্য আবেদন করার পর তাকে প্রতিযোগী হিসেবে নির্বাচন করা হয়েছিল। দ্বিতীয় পর্বে, মিস নাওমি কার্টার শেষ দুইয়ে স্থান লাভ করেন এবং অ্যালেক্সিস সেন্ট-পিটের বিরুদ্ধে ঠোঁট মেলানো প্রতিযোগিতায় জয়লাভ করেন। গার্ল গ্রুপ চ্যালেঞ্জে, তিনি ব্যাংকসি, জিঞ্জার জনসন এবং কেট বুচের পাশাপাশি দ্য এম৫২এস দলের সদস্য ছিলেন। পরিবেশনার আগে, মিস নাওমি কার্টার মঞ্চে থাকাকালীন তার হাঁটুতে আঘাত পান, যার ফলে তাকে সোফায় বসে থাকতে বাধ্য করা হয়, যখন অন্যরা তার চারপাশে নাচছিল। জিঞ্জার জনসন মিস নাওমি কার্টারের পা স্যাক্সোফোনের মতো "বাজিয়েছিলেন"। চতুর্থ পর্বে, মিস নাওমি কার্টার শেষ দুইয়ে স্থান লাভ করেন এবং ইয়াজের "দ্য অনলি ওয়ে ইজ আপ" গানে কারা মেলের বিপক্ষে ঠোঁট মেলানো প্রতিযোগিতায় হেরে প্রতিযোগিতা থেকে বাদ পড়েন। তার বিদায়ী লাইন ছিল, "আবার দেখা হবে, ডগ শিট!"

## ব্যক্তিগত জীবন
বিট্টেয়ে ডনকাস্টারের বাসিন্দা। তিনি একজন কুইয়ার, যিনি ড্র্যাগে *she* / *her* এবং ড্র্যাগের বাইরে *he* / *him* সর্বনাম ব্যবহার করেন। তিনি ডায়ানা রস এবং নিনা সিমোনের দ্বারা অনুপ্রাণিত, এবং নিজেকে "অর্ধেক গাম্বিয়ান এবং অর্ধেক ব্রিটিশ" হিসেবে বর্ণনা করেছেন।

## ফিল্মোগ্রাফি
### টেলিভিশন
* *[[রূপলস ড্র্যাগ রেস ইউকে]]* (মৌসুম ৫)
* *[[আফটার শেভ উইথ ড্যানি বিয়ার্ড]]* (২০২৩)
* *[[ব্রিং ব্যাক মাই গার্লস]]*

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ব্রিটিশ ড্র্যাগ কুইন
বিষয়শ্রেণী:২১শ শতাব্দীর ব্রিটিশ এলজিবিটিকিউ ব্যক্তি
ইসলামী আন্দোলন

*ইসলামিক আন্দোলন* বলতে সাধারণভাবে ইসলাম বা ইসলামবাদ, অথবা বিভিন্ন ধর্মীয় বা রাজনৈতিক সংগঠনকে বোঝাতে পারে:

*আফগানিস্তানের ইসলামি আন্দোলন
*আফগানিস্তানের জাতীয় ইসলামী আন্দোলন
*স্টুডেন্টস ইসলামিক মুভমেন্ট অব ইন্ডিয়া
*১৫ খোরদাদের আন্দোলন, যাকে ইরানের ইসলামিক আন্দোলন বলা হয়
*ইসরায়েলে ইসলামি আন্দোলন
*ইসলামী আন্দোলন বাংলাদেশ
*কুর্দিস্তানের ইসলামিক আন্দোলন
*তাজিকিস্তানের ইসলামি আন্দোলন
*তুর্কিস্তান ইসলামী দল
*নাইজেরিয়ার ইসলামী আন্দোলন
*ইসলামিক মুভমেন্ট অফ উজবেকিস্তান
*ইসলামিক স্টেট
*"বৈশ্বিক ইসলামি আন্দোলন", দেখুন সামসময়িক ইসলামি চিন্তা বিষয়ক সংস্থা
ফাকুন্দো কোলিদিও

**ফাকুন্দো কোলিদিও** (, ; জন্ম: ৪ জানুয়ারি ২০০০) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে আর্জেন্টিনার পেশাদার ফুটবল লিগের শীর্ষ স্তর আর্জেন্টিনীয় প্রথম বিভাগের ক্লাব রিভার প্লেতের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।

২০১৭ সালে, কোলিদিও আর্জেন্টিনা অনূর্ধ্ব-১৭ দলের হয়ে আর্জেন্টিনার বয়সভিত্তিক পর্যায়ে অভিষেক করেছেন।

## প্রারম্ভিক জীবন
ফাকুন্দো কোলিদিও ২০০০ সালের ৪ঠা জানুয়ারি তারিখে আর্জেন্টিনার রাফায়েলায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
কোলিদিও আর্জেন্টিনা অনূর্ধ্ব-১৭ এবং আর্জেন্টিনা অনূর্ধ্ব-২০ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০১৭ সালের ২৪শে ফেব্রুয়ারি তারিখে তিনি আর্জেন্টিনা অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।

## তথ্যসূত্র

## বহিঃসংযোগ

* 

বিষয়শ্রেণী:২০০০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ক্লাব আতলেতিকো রিভার প্লেতের ফুটবলার
বিষয়শ্রেণী:আর্জেন্টিনীয় প্রথম বিভাগের খেলোয়াড়
বিষয়শ্রেণী:আর্জেন্টিনার আন্তর্জাতিক যুব ফুটবলার
বিষয়শ্রেণী:আর্জেন্টিনার অনূর্ধ্ব-১৭ আন্তর্জাতিক ফুটবলার
বিষয়শ্রেণী:আর্জেন্টিনার অনূর্ধ্ব-২০ আন্তর্জাতিক ফুটবলার
বিষয়শ্রেণী:আর্জেন্টিনীয় পুরুষ ফুটবলার
বিষয়শ্রেণী:আর্জেন্টিনীয় প্রবাসী পুরুষ ফুটবলার
বিষয়শ্রেণী:রাফায়েলার ফুটবলার
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:ইতালীয় বংশোদ্ভূত আর্জেন্টিনীয় ব্যক্তি
বিষয়শ্রেণী:ইন্টার মিলানের খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:বেলজীয় প্রো লিগের খেলোয়াড়
বিষয়শ্রেণী:সিন্ট-ট্রইডেন্সে ফুটবল ক্লাবের খেলোয়াড়
বিষয়শ্রেণী:২১শ শতাব্দীর আর্জেন্টিনীয় পুরুষ ক্রীড়াবিদ
আরিয়ামান বিড়লা

**আরিয়ামান বিড়লা** (জন্ম ৯ জুলাই ১৯৯৭) একজন ভারতীয় ব্যবসায়ী এবং প্রাক্তন ক্রিকেটার। তিনি আদিত্য বিড়লা ভেঞ্চারস এবং আদিত্য বিড়লা নিউ এজ হসপিটালিটির প্রতিষ্ঠাতা। ২০২৩ সালে তিনি আদিত্য বিড়লা ফ্যাশন অ্যান্ড রিটেইল, হিন্ডালকো ইন্ডাস্ট্রিজ এবং গ্রাসিম ইন্ডাস্ট্রিজের অন্যতম পরিচালক হিসেবে নিযুক্ত হন।
## প্রাথমিক জীবন এবং শিক্ষা
তিনি মহারাষ্ট্রের মুম্বাইয়ে জন্মগ্রহণ করেন। তিনি ভারতীয় শিল্পপতি এবং আদিত্য বিড়লা গ্রুপের চেয়ারম্যান কুমার মঙ্গলম বিড়লা এবং নীরজা বিড়লার পুত্র।

তিনি মুম্বাইতে তার স্কুলের পড়াশোনা শেষ করে মুম্বাই বিশ্ববিদ্যালয় থেকে দূরশিক্ষণের মাধ্যমে বাণিজ্যে ডিগ্রি অর্জন করেন। তিনি হার্ভার্ড বিজনেস স্কুল থেকে এমবিএ প্রোগ্রাম সম্পন্ন করেন।
## ক্যারিয়ার
২৫ নভেম্বর ২০১৭ তারিখে ২০১৭-১৮ রঞ্জি ট্রফিতে মধ্যপ্রদেশের হয়ে তার প্রথম-শ্রেণীর ক্রিকেটে অভিষেক হয়। ২০১৮ সালের জানুয়ারিতে ২০১৮-আইপিএল নিলামে রাজস্থান রয়্যালস তাকে কিনে নেয়। ২০১৮ সালের নভেম্বরে তিনি প্রথম-শ্রেণীর ক্রিকেটে তার প্রথম সেঞ্চুরি করেন। ২০১৯ সালে মানসিক স্বাস্থ্য সমস্যার কারণে তিনি ক্রিকেট থেকে সাময়িক বিরতি নেন। ২০২০ সালের আইপিএল নিলামের আগে রাজস্থান রয়্যালস তাকে ছেড়ে দেয়।
### ব্যবসায়িক ক্যারিয়ার
তিনি খাদ্য ও পানীয় খাতে তার ব্যবসা শুরু করেছিলেন। তার নেতৃত্বে গ্রুপের ভেঞ্চার ক্যাপিটাল বিভাগ আদিত্য বিড়লা ভেঞ্চারস পাঁচটি দ্রুত বর্ধনশীল স্টার্টআপে বিনিয়োগ করেছে। তিনি গ্রাসিম ইন্ডাস্ট্রিজ, আদিত্য বিড়লা ফ্যাশন অ্যান্ড রিটেইল লিমিটেড, আদিত্য বিড়লা ম্যানেজমেন্ট কর্পোরেশন (প্রা.) লিমিটেড এবং আদিত্য বিড়লা গ্রুপের পরিচালক পদে অধিষ্ঠিত। উপরন্তু তিনি অ্যাটলাস স্কিলটেক ইউনিভার্সিটির উপদেষ্টা বোর্ডের সদস্য। 

তিনি আদিত্য বিড়লা নিউ এজ হসপিটালিটি প্রতিষ্ঠা করেন, যা খাদ্য ও পানীয় উদ্যোগ পরিচালনা ও পরিচালনার সাথে জড়িত একটি কোম্পানি। কোম্পানিটি জোলি'স নামে একটি বেসরকারি সদস্য ক্লাবও পরিচালনা করে এবং শেফ রাহুল আকারকারের সাথে সহযোগিতায় ওড এবং ওয়ার্সার মতো রেস্তোরাঁ খুলেছে, যা আওয়াধি খাবার পরিবেশন করে।
## তথ্যসূত্র

## বহিঃসংযোগ
* 
## আরও পড়ুন
* 

বিষয়শ্রেণী:হার্ভার্ড বিজনেস স্কুলের প্রাক্তন শিক্ষার্থী
বিষয়শ্রেণী:মুম্বই বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মধ্যপ্রদেশের ক্রিকেটার
বিষয়শ্রেণী:মুম্বই থেকে আগত ক্রিকেটার
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
বিষয়শ্রেণী:ভারতীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯৭-এ জন্ম